
	Dátum
	irodavezető neve, aláírása

	szakmai

	……………………………..
Hajnal Tibor

	gazdasági-pénzügyi

	……………………………...
Joó-Hossó Anita

	jogi
	2026. október ….
	……………………………...
dr. Taba Nikoletta



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	


	Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …



Az ülés típusa: nyilvános

Zárt ülés esetében jogalapja: 
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐


	Előkészítette:
Városfejlesztés és -üzemeltetési Iroda


                                                                                                     

	Meghívásra javasolt:
· 






JAVASLAT
TÉLI SÍKOSSÁGMENTESÍTŐ SZÓRÓANYAG (ÚTSZÓRÓ SÓ) BESZERZÉSE TÁRGYÚ AJÁNLATKÉRÉSI ELJÁRÁS MEGINDÍTÁSA TÁRGYÁBAN


Mór Városi Önkormányzat kötelezően ellátandó feladata Mór város közigazgatási területén a közterületek tisztántartási munkáinak ellátása. Ezen feladat részét képezi az önkormányzat tulajdonában és kezelésében lévő közutak és járdák téli hóeltakarítása és síkosságmentesítése, melyeket vállalkozási szerződés keretében a MÓR-HOLDING Kft. lát el.

2025. év végén az útszóró só beszerzésére vonatkozóan a Pénzügyi Bizottság folytatott le ajánlatkérési eljárást. Az előző szezonból maradt hozzávetőleg 45 tonna síkosságmentesítő szóróanyag mellé a 2025-2026 téli időszakban a legkedvezőbb ajánlatot adó vállalkozástól bruttó 49.403 Ft/tonna áron 177 tonna anyagot rendeltünk. Jelenleg a tárolóban nagyságrendileg 52 tonna áll rendelkezésre, ez legalább kettő teljes beavatkozáshoz elegendő mennyiség.

A téli útüzemeltetési feladatok biztonságos ellátásához a 2027. március 15-ig tartó téli időszakban az időjárástól függően szükség van további szóróanyag beszerzésére, mely feladatra a 2026. évi költségvetésben bruttó 13.000 eFt forrást terveztünk. Annak érdekében, hogy a megfelelő minőség mellett a lehető legkedvezőbb áron kerüljön beszerzésre a síkosságmentesítő szóróanyag, a 2026-2027 téli időszak szükségletének a 2025-2026 téli időszakban felhasznált 170 tonna mennyiségen és a beszerzési árán alapuló becsült összköltségét figyelembe véve javasoljuk a beszerzést a Pénzügyi Bizottság hatáskörébe tartozó ajánlatkérési eljárás keretében bonyolítani.

Az ajánlatkérési eljárás megindításához a Városfejlesztési és -üzemeltetési Iroda előkészítette az ajánlattételi felhívást, amelyet legalább három gazdasági szereplő részére szükséges megküldeni. Az ajánlattételi felhívás a határozat-tervezet mellékletét képezi.

Eredményes ajánlatkérés esetén a nyertes ajánlattevőtől megrendelésre csak Mór Városi Önkormányzat 2026. évi költségvetésében biztosított forrás erejéig kerülhet sor.

Az ajánlatkérési eljárás lefolytatására vonatkozó hatáskört a 2025-2026 téli időszak megrendeléseinek bruttó 8.714.461 Ft összköltsége alapján határoztuk meg. Mór Városi Önkormányzat Képviselő-testületének Mór Városi Önkormányzat 2026. évi költségvetéséről szóló 2/2026. (II.20.) önkormányzati rendelete 17. § (1) bekezdés c) pontjának cc) alpontja szerint az Önkormányzat költségvetésében megtervezett beszerzés esetében a bruttó 6.350.000 Ft összegű értékhatárt meghaladó értékű beszerzéseknél ajánlatkérő az önkormányzat és nevében eljár bruttó 12.700.000 Ft értékhatárig a Pénzügyi Bizottság.

Fentiek alapján az alábbi cégek részére javasoljuk az árajánlat tételére vonatkozó felhívás megküldését:

[bookmark: _Hlk535224767][bookmark: _Hlk126762457]1./ 	Elsó Kft. 2800 Tatabánya, Cementgyári u. 1.
adószám: 11472784-2-11, e-mail: info@elso-kft.hu

2./	SULLER Kft., 4831 Tiszaszalka, Petőfi u. 46.
adószám: 10604540-2-15, e-mail: suller.kft@gmail.com

3./	Solinwest Agro Kft. 2161 Csomád, Kossuth L. út 79.
adószám: 25277362-2-13, e-mail: info@solinwest.hu

4./ 	TisztaZöld Kft., 2040 Budaörs, Kamaraerdei út 10.
adószám: 23024955-2-13, e-mail: budaors@sokereskedes.hu

5./	MeMedia Media Group Kft., 1037 Budapest, Gölöncsér utca 40.
	adószám: 29023691-2-41, e-mail: info@utszorosorendeles.hu


A fentiekre tekintettel az alábbi határozat-tervezetet terjesztem a T. Bizottság elé:


HATÁROZAT-TERVEZET


[bookmark: _Hlk126762564]Mór Városi Önkormányzat Képviselő-testületének Pénzügyi Bizottsága Mór Városi Önkormányzat 2026. évi költségvetéséről szóló 2/2026. (II.20.) önkormányzati rendelet 17. § (1) bekezdés c) pontjának cc) alpontja szerinti átruházott hatáskörében eljárva az ajánlatkérő önkormányzat részéről ajánlatkérési eljárást indít meghatározott minőségű ömlesztett útszóró só biztosítására Mór város területén lévő telephelyre szállítással a 2026-2027. évi téli időszak síkosságmentesítési feladatainak elvégzéséhez szükséges mennyiségben időjárástól függő egyedi megrendelés alapján, a határozat mellékletét képező felhívásban foglaltak szerint:

Az ajánlattételi felhívás az alábbi cégek részére küldendő meg:

1./ 	Elsó Kft. 2800 Tatabánya, Cementgyári u. 1.
adószám: 11472784-2-11, e-mail: info@elso-kft.hu

2./	SULLER Kft., 4831 Tiszaszalka, Petőfi u. 46.
adószám: 10604540-2-15, e-mail: suller.kft@gmail.com

3./	Solinwest Agro Kft. 2161 Csomád, Kossuth L. út 79.
adószám: 25277362-2-13, e-mail: info@solinwest.hu

4./ 	TisztaZöld Kft., 2040 Budaörs, Kamaraerdei út 10.
adószám: 23024955-2-13, e-mail: budaors@sokereskedes.hu

5./	MeMedia Media Group Kft., 1037 Budapest, Gölöncsér utca 40.
	adószám: 29023691-2-41, e-mail: info@utszorosorendeles.hu

A Bizottság felkéri a Jegyzőt, hogy az ajánlattételi felhívást a fenti cégek részére küldje meg.


Határidő: 2026.11.02.
Felelős: jegyző (Városfejlesztési és -üzemeltetési Iroda)



Mór, 2026.10.22.




Dr. Taba Nikoletta
jegyző


melléklet a …/2026. (X.27.) határozathoz

AJÁNLATTÉTELI FELHÍVÁS

AJÁNLATKÉRŐ
Mór Városi Önkormányzat 
8060 Mór, Szent István tér 6.
Tel.: +36 30 179 8208
E-mail: pal.domonkos@mor.hu

Tárgy:
Ömlesztett útszóró só biztosítása Mór város területén lévő telephelyre szállítással a 2026-2027. évi téli időszak síkosságmentesítési munkáinak elvégzéséhez szükséges mennyiségben időjárástól függő egyedi megrendelés alapján.

Feladat:
Útszóró só biztosítása az e-UT 08.03.11. Útügyi Műszaki előírás minőségi követelményeinek megfelelően.
Az egységár tartalmazza Mór város területén lévő telephelyre szállítás költségét is!
A megrendelést követően max. 72 órán belül a síkosság mentesítő anyagot a telephelyre le kell szállítani.

Tájékoztató adatként közöljük a 2025-2026. évi téli időszak alatti útszóró só beszerzés mennyiségét: 177 tonna.

Az Árajánlattevőnek a jelen árajánlatkérésben meghatározott tevékenységét az ajánlattételi felhívásban foglaltak figyelembevételével kell ellátnia.

Rendelkezésre állás és feladatteljesítés időtartama: az ajánlatkérési eljárás eredményes lezárásától 2027.03.15. napjáig.

Teljesítés helye:
Mór város közigazgatási területén lévő telephelyre szállítás: 8060 Mór, Asztalos u. 22.

Az ajánlati ár (egységár) kialakításával kapcsolatos elvárások:
Az Ajánlattevőnek a jelen Ajánlattételi felhívás 1. számú mellékletét képező Ajánlattételi Nyilatkozatot (felolvasólapot) kell kitöltenie az adott információk figyelembevétele mellett.

Az Ajánlattevőnek az ajánlati árat (egységárat) úgy kell meghatároznia, hogy a feladat teljesítésével kapcsolatos valamennyi költséget fedezze.

Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult.

A megajánlott összegen felül Ajánlattevő semmilyen egyéb ellenszolgáltatásra nem tarthat igényt. Az ajánlati ár a rendelkezésre állás időtartama alatt érvényes, rögzített egységár.

Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
Az Ajánlattételi felhívásban meghatározott szállítási feladat megrendelésenként történő teljesítését követően állítható ki számla. A számla fizetési határideje a kiállításától számított 15 nap.

Kizáró okok:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c) tevékenységét felfüggesztette vagy akinek tevékenységét felfüggesztették;
d) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e) az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn.

Az ajánlat beérkezésének határideje, helyszín:
Dátum: 2026.11.12.
Időpont: 10:00
Postai úton: Móri Polgármesteri Hivatal (8060 Mór, Szent István tér 6.)
Személyes benyújtás esetén helyszín: Móri Polgármesteri Hivatal Városfejlesztési és -üzemeltetési Iroda (8060 Mór, Szent István tér 6.)

Ajánlatok nyilvános bontásának időpontja, helyszíne:
Időpont: 2026.11.12. 10:05
Helyszín: Móri Polgármesteri Hivatal Városfejlesztési és -üzemeltetési Iroda
	(8060 Mór, Szent István tér 6.)

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)”, a 2. számú mellékletét képező „Nyilatkozat a kizáró okokról” kitöltésével kell megtennie, és a kitöltött eredeti cégszerű aláírással ellátott dokumentumokat az ajánlattételi határidő lejártáig postai úton vagy személyesen zárt borítékban kell megküldeni/benyújtani a fent megadott címre, a borítékon feltüntetve: „Ömlesztett útszóró só biztosítása” - NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”.

[bookmark: _Hlk181946945]Az ajánlat határidőben benyújtottnak tekintendő, amennyiben a megadott határidőben az megérkezik az Ajánlatkérőhöz.

Az ajánlatok értékelése:
· Az ajánlatok értékelése nem a nyilvános bontási eljárás során, hanem azt követően történik.
· A legalacsonyabb ellenszolgáltatást tartalmazó ajánlatot benyújtó ajánlattevő az eljárás nyertese.
· Ajánlatkérő fenntartja az eljárás eredménytelenné nyilvánításának jogát.

Ajánlat érvénytelenségének okai:
-	ajánlattevő nem a felhívásban leírtaknak megfelelően adja le az ajánlati árat, és/vagy hiányosan tölti ki a felolvasó lapot,
-	az ajánlat egyéb módon nem felel meg a jelen felhívásban foglaltaknak;
-	az ajánlat határidőn túli beérkezése.

Ajánlat részeként benyújtott dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról – 2. számú melléklet.

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje: az ajánlattételi határidő lejártától 2027.03.15. napjáig.

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges. Részajánlattétel nem lehetséges.

Az Ajánlatkérő hiánypótlásra nem biztosít lehetőséget. 

Az Ajánlatkérő felhívja az Ajánlattevők figyelmét, hogy nyilvános bontási eljárást tart a Móri Polgármesteri Hivatal Városfejlesztési és -üzemeltetési Irodán 2026.11.12-én 10:05-kor, ahol az elkésett ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza. Az Ajánlatkérő a benyújtott ajánlatokat nem a nyilvános bontási eljárás keretében, hanem azt követően értékeli.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Árajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban. Ajánlattevő kizárólagos felelőssége, hogy az ajánlat a megadott határidőig beérkezzen.

Az Ajánlatkérő az ajánlatok értékelésének eredményéről e-mailben értesíti az Ajánlattevőket.

A szerződéskötés pontos időpontjáról és körülményeiről az Ajánlatkérő a nyertes Ajánlattevőt értesíti.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlattételre való felkérés nem minősül konkrét szerződéskötési ajánlatnak.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettől történhet megrendelés.


	Az ajánlattételi határidő:
Dátum: 2026.11.12.
Időpont: 10:00







Mór Városi Önkormányzat
jegyző

Mellékeletek:
1. sz melléklet ajánlattételi nyilatkozat (felolvasólap)
2. sz. melléklet nyilatkozat a kizáró okokról
1. számú melléklet

AJÁNLATTÉTELI NYILATKOZAT (FELOLVASÓ LAP)

[bookmark: _Hlk181955316]Ömlesztett útszóró só biztosítása Mór város területén lévő telephelyre szállítással a 2026-2027. évi téli időszak síkosságmentesítési munkáinak elvégzéséhez szükséges mennyiségben időjárástól függő egyedi megrendelés alapján.

	
Ajánlattevő neve:
	…………………………………….

	
Ajánlattevő székhelye:
	……………………………………

	
Ajánlattevő cégjegyzékszáma:
	……………………………………

	
Belföldi adószáma:
	……………………………………

	
Telefonszám:
	……………………………………

	
E-mail címe:
	……………………………………

	
Kapcsolattartó neve:
	……………………………………

	Ömlesztett útszóró só biztosítása Mór város területén lévő telephelyre szállítással a 2026-2027. évi téli időszak síkosságmentesítési munkáinak elvégzéséhez szükséges mennyiségben időjárástól függő egyedi megrendelés alapján.
	……………………… nettó Ft + ÁFA/tonna




Ajánlatom az ajánlattételi határidő lejártától 2027.03.15. napjáig érvényes.


……………………………………, 2026. …………………… hó ………… nap



					P.H
	…………………………………………….
	        ajánlattevő cégszerű aláírása


2. számú melléklet


NYILATKOZAT A KIZÁRÓ OKOKRÓL


Alulírott …………………………………………………………… [név], mint a(z) ……………………………………………………………………………. [cégnév, székhely] ajánlattevő cégjegyzésre/kötelezettségvállalásra jogosult képviselője az „Ömlesztett útszóró só biztosítása Mór város területén lévő telephelyre szállítással a 2026-2027. évi téli időszak síkosságmentesítési munkáinak elvégzéséhez szükséges mennyiségben időjárástól függő egyedi megrendelés alapján” tárgyú ajánlatkérés során ezennel felelősségem tudatában

n y i l a t k o z o m,

hogy

· Társaságunkkal szemben az Ajánlattételi felhívásban előírt kizáró okok nem állnak fenn, valamint
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet.

Kelt: ……………………………………..



	……………………………………………
cégszerű aláírás






2

